stanford-oval/wikipedia huggingface dataset:
Maanpako

Maanpako tarkoittaa pakolaisuutta omasta maasta muun muassa vankilan, kuoleman tai muun rankaisutoimen uhalla. Maanpako on usein poliittinen rankaisutoimi. Yleensä tehdään selvä ero sisäisen maanpakolaisuuden eli maan sisällä tapahtuvan pakkomuuton ja ulkoisen maanpakolaisuuden, joka tarkoittaa yleensä karkotusta asuinmaansa ulkopuolelle. Ihmisten lisäksi maanpakoon voidaan ajaa myös hallitus, jolloin puhutaan pakolaishallituksesta. Myös kokonaisia kansakuntia on ajettu maanpakoon, jolloin voi syntyä diaspora.
Aiheesta muualla

Wikimedia Commonsissa on kuvia tai muita tiedostoja aiheesta .
Kuuluisia maanpakolaisia (Arkistoitu – Internet Archive)
Mari Vuorijärvi

Mari Kaarina Vuorijärvi (s. 8. huhtikuuta 1971 Tampere) on suomalainen sopraano.
Mari Vuorijärvi opiskeli laulupedagogiikan koulutusohjelmassa Tampereen konservatoriossa vuosina 1994–1999 Raija Roivaisen johdolla. Vuorijärvi täydensi opintojaan Tampereen ammattikorkeakoulussa vuosina 2004–2007 Jaakko Ryhäsen johdolla. Mari Vuorijärvi on osallistunut mm. Ritva Auvisen, Seppo Ruohosen ja Marjut Hannulan mestarikursseille sekä toimi Anette Thompsonin (Guildhall Scholl) demonstraatio-oppilaana.
Mari Vuorijärvi on osallistunut vuonna 1999 Lappeenrannan valtakunnalliseen laulukilpailuun saaden erikoispalkinnon. Lied-Koskimies kilpailuissa ja Merikanto-laulukilpailussa hän oli semifinalisti.
Vuorijärven oopperarooleja ovat mm. Elli (Miehen kylkiluu), Miss Jessel (Ruuvikierre), Liz Taylor (Jackie O.), 1. Nainen (Viimeiset kiusaukset), Ylipapitar (Aida) ja Prinsessa (Rusalka).
Vuorijärvi on esiintynyt myös monin lied- ja kirkkokonsertein vakisäestäjänsä Antti Terävän kanssa yli 20 vuoden ajan.
Solistitehtävien lisäksi Vuorijärvi on laulanut Tampereen Oopperan kuorossa vuodesta 1994 alkaen. Operetit ja musikaalit ovat tulleet hänelle tutuiksi laulaessaan Tampereen Työväen Teatterissa ja Tampereen Musiikkiteatterissa vuosina 1995–1999.
Mari Vuorijärvi on toiminut laulunopettajana Valkeakoski-Opistossa vuodesta 1999 lähtien. Hän on opettanut laulajia myös Tampereen konservatoriossa Jaakko Ryhäsen assistenttina, Pirkanmaan Musiikkiopistossa sekä Oriveden Opistossa.
Mari Vuorijärvi on huomioitu Pro Musica- ja Taiteen edistämiskeskuksen (Taike) apurahoilla sekä Tampereen kaupungin, Suomen Kulttuurirahaston, Okka-säätiön ja Tauno Sairiala stipendeillä. Säveltäjä Oliver Kohlenberg on omistanut teoksensa "Jadekampalauluja" sopraanolle ja jousiorkesterille opus 104 Mari Vuorijärvelle.
Palazzo Strozzi

Palazzo Strozzi.
Palazzo Strozzi on renessanssipalatsi italialaisessa Firenzen kaupungissa. Se on rakennettu varakkaalle pankkiirille, Medici-suvun kilpailijalle Filippo Strozzi vanhemmalle. Benetto de Maianon suunnitteleman palatsin rakennustyöt käynnistettiin vuonna 1489, ja ne saatiin valmiiksi vuonna 1538. Strozzi ei koskaan ehtinyt nähdä palatsiaan valmiina, sillä hän kuoli jo vuonna 1491. Rakennus edustaa linnamaista ja karheaa rustica-tyyliä, jossa julkisivuun käytettiin suuria suorakulmaisia ja ulkonevia kiviä.
Palazzo Strozzissa avattiin 14. marraskuuta 1965 laaja Alvar Aallon töiden näyttely.
Aiheesta muualla

Wikimedia Commonsissa on kuvia tai muita tiedostoja aiheesta .
Palazzo Strozzin viralliset sivut
Myytinmurtajat (7. tuotantokausi)

Myytinmurtajat (MythBusters) on yhdysvaltalainen televisiosarja. Jokaisessa jaksossa keskitytään kahteen tai useampaan kaupunkitarinaan, yleiseen uskomukseen, elokuvakohtaukseen tai nettihuhuun.
Kauden 7 jaksot 114–136 esitettiin Yhdysvalloissa vuonna 2009.
Jakso 114 - Romurallispesiaali > Bussikaato

| Myytti | Tulos | Lopputulokset |
| --- | --- | --- |
| Kun kaupunkibussi kääntyy 80 km/h, matkustajien täytyy siirtyä sisäkurvin puolelle estääkseen bussin kaatuminen (perustuu elokuvaan Speed). | Murrettu | Adam ja Jamie asettivat bussiin vesitynnyreitä, joissa oli 19 matkustajan yhteispaino. Sitten he siirsivät kaikki tynnyrit oikealle puolelle ja käänsivät bussin oikealle 80 km/h vauhdissa onnistuneesti. Bussi pysyi pystyssä myös tasaisella painojakaumalla, joten muutosta ei olisi tarvinnut. Lopuksi he saivat bussin kaatumaan asettamalla raskaita teräspainoja katolle siirtäen painopisteen bussin ulkopuolelle. |
Jakso 114 - Romurallispesiaali > Hollywood-törmäystestit

Kari, Tory ja Grant kokeilivat useiden takaa-ajokohtausten pohjalta, voiko henkilöautolla ajaa erilaisten esteiden läpi. He arvioivat törmäyksiä kahdella kriteerillä: näyttääkö oikea törmäys samalta kuin elokuvissa, ja voiko autolla ajoa jatkaa sen jälkeen. He törmäsivät...
| Myytti | Tulos | Lopputulokset |
| --- | --- | --- |
| ...hedelmäkojuun. | Murrettu | Koju tuhoutui, mutta auton nokkapelti rutistui ajokelvottomaksi. |
| ...metalliketjulla lukittuun porttiin. | Mahdollista | Auto ajoi portin läpi, mutta kärsi vahinkoa ja laukaisi ilmatyynyt. Se oli kuitenkin ajokunnossa. |
| ...asuntovaunuun. | Murrettu | Sekä vaunu että auto tuhoutuivat täysin eikä vaunuun siis tullut siistiä reikää kuten elokuvassa. |
| ...aukkoon maan ja rekan vaunun välistä repien auton katon irti. | Mahdollista | Katto repeytyi irti, mutta auto oli muuten ajokunnossa ja jatkoi matkaansa normaalisti tiimin jarrujärjestelmän pettäessä. |
Jakso 114 - Romurallispesiaali > Kisa painovoimaa vastaan

| Myytti | Tulos | Lopputulokset |
| --- | --- | --- |
| Huippunopeudeltaan 229 km/h kulkeva auto voi voittaa pudotetun auton, kun kumpikin lähtee 1200 metrin päästä. Myytti perustuu erääseen automainokseen. | Murrettu | Tiimi testasi ensin vapaapudotusta ja huomasi, että auto osui maahan pohja edellä, minkä he korjasivat muuttamalla painojakaumaa. Lisäksi kauko-ohjattu auto kulki vain 169 km/h, joten kompensaatioksi he lyhensivät matkan 900 metriin. Pudotettu auto saapui kuitenkin ensin maaliin. |
Jakso 114 - Romurallispesiaali > Nokkakolari helvetistä

| Myytti | Tulos | Lopputulokset |
| --- | --- | --- |
| Kaksi törmäävää rekkaa voivat hitsautua kiinni toisiinsa puristaen samalla henkilöauton väliinsä kuin pannukakun. | Uudelleen murrettu | Viimeksi Myytinmurtajat eivät saaneet samanaikaista törmäystä, mutta tällä kertaa se onnistui. Silti henkilöauto työntyi ulos törmäyksestä eivätkä rekat hitsautuneet toisiinsa. Lopuksi he yrittivät puristaa auton kasaan rakettikelkalla, joka kulki peräti 1043 km/h hajottaen auton täydellisesti. Metallien nopea liittäminen vaatisi räjähdyshitsausmenetelmää. |
Jakso 115 - Alaska-spesiaali 2

Myytinmurtajat palasivat Alaskaan osana Discovery Channelin vuoden 2009 Alaska-viikkoa.
Jakso 115 - Alaska-spesiaali 2 > Pykriittiuhka

Geoffrey Pyke ehdotti II maailmansodan aikana projektia, jossa lentotukialus valmistettaisiin pykriitistä. Adam ja Jamie päättivät kokeilla pykriitin ominaisuuksia.
| Myytti | Tulos | Lopputulokset |
| --- | --- | --- |
| Pykriitti on luodinkestävää. | Vahvistettu | He vertailivat jäätä ja pykriittiä 3 metrin etäisyydellä .45-kaliiperin aseella. Jää pirstoutui säpäleiksi, mutta pykriittikappale pysyi yhtenäisenä ja pysäytti luodin. |
| Pykriitti on vahvempaa kuin jää. | Vahvistettu | He asettivat jään ja pykriitin mekaaniseen rasitustestiin määrittäen niiden murtolujuuden. Jää murtui 18 kilon painosta, kun taas pykriitti kesti vaivatta 136 kiloa lyijypainoja. Jamien kehittämä "superpykriitti" kesti lisäksi vielä ainakin Adamin painon. |
| Toimivan veneen voi rakentaa pykriitistä. | Mahdollista "mutta naurettavaa" | Myytinmurtajat päättivät käyttää "superpykriittiä", joka kesti vedessä pisimpään sulamatta, sekä Yesterday's News -sanomalehtiä. Vene kellui ja kulki 37 km/h, mutta he keskeyttivät kokeen 20 minuutin kuluttua sulamisvuotojen takia. He julistivat epäkäytännöllisen pykrittiveneen mahdolliseksi, mutta "naurettavaksi". |
Jakso 115 - Alaska-spesiaali 2 > Lumiaurahalkaisu

| Myytti | Tulos | Lopputulokset |
| --- | --- | --- |
| V-muotoinen lumiaura voi nokkakolarissa halkaista henkilöauton kokonaan kahtia samalla kun kuski ja matkustaja selviävät vahingoitta. | Murrettu | Tiimi siirtyi testaamaan myyttiä Wisconsiniin. Aluksi lumiaura kulki 89 km/h eikä halkaissut autoa. Ennen toista testiä tiimi siirsi moottorin edestä takakonttiin, nosti nopeudeksi 113 km/h ja teroitti auran, mutta auto halkesi vain takamoottoriin asti. Lisäksi testinuket kärsivät vahinkoja. |
Jakso 116 - Banaaninkuoriliukastus > Banaaninkuoriliukastus

| Myytti | Tulos | Lopputulokset |
| --- | --- | --- |
| Varomattomasti banaaninkuoren päälle astuminen aiheuttaa varman liukastumisen. | Murrettu | Jamie käveli silmät sidottuina banaaninkuorten päältä, muttei liukastunut edes juoksemalla. He mittasivat, että banaaninkuorissa oli paljon enemmän liikekitkaa, mutta hiukan vähemmän lepokitkaa kuin voiteluaineissa. Lopuksi he tekivät täysin liukkaan radan yhdistämällä banaaninkuoria ja voiteluöljyä. |
Jakso 116 - Banaaninkuoriliukastus > Kotitekoiset timantit

Kari, Tory ja Grant kokeilivat, voiko timantteja luoda...
| Myytti | Tulos | Lopputulokset |
| --- | --- | --- |
| ...kemikaaleista kuten yhdistämällä grafiittia ja rautanitraattia painekeittimessä. Myytti on lähtöisin CSI: Miami -sarjan jaksosta "Lost Son". | Murrettu | Tory hankki kemikaalit ja jätti ne painekeittimeen kolmeksi päiväksi mutta ei saanut timantteja aikaan. |
| ...peittämällä hiilen pähkinävoilla ja lämmittämällä sen mikroaaltouunissa. | Murrettu | Kari ei saanut mitään aikaan vaikka tuhosi kaksi mikroa. |
| ...sulaneella grafiitilla ja raudalla jäähdyttämällä seoksen nopeasti ja liuottamalla rauta suolahapossa. | Murrettu | Grant suoritti kokeen muttei löytänyt timantteja. |
| ...tiivistämällä grafiittia räjähteillä. | Vahvistettu | Tiimi sai kutsun New Mexicoon teknillisen yliopiston suorittamaan ja Myytinmurtajien kaikkien aikojen suurimpaan räjähdykseen, jossa käytettiin huimat 2300 kiloa räjähteitä! Laboratoriossa havaittiin mikroskooppisen pieniä määriä halpalaatuisia teollisia timantteja. |
Jakso 116 - Banaaninkuoriliukastus > Kaksoisdippaus

| Myytti | Tulos | Lopputulokset |
| --- | --- | --- |
| Sipsin dippaaminen toiseen kertaan siirtää mikrobeja suusta dippiin, mikä vastaa samaa kuin kaikki dippi olisi suussa. | Murrettu | Dippi ja salsa olivat jo valmiiksi täynnä mikrobeja, joten Adam ja Jamie sterilisoivat ne säteilyllä. Kaksoisdippaus siirsi paljon vähemmän mikrobeja kuin koko dipin suuhun laittaminen, ja kasvu oli merkityksettömän vähäistä alkuperäiseen määrään verrattuna. |
Jakso 117 - YouTube-spesiaali

Myytinmurtajat testasivat, ovatko seuraavat YouTube-videot todenmukaisia.
Jakso 117 - YouTube-spesiaali > Tulitikkupommi

| Myytti | Tulos | Lopputulokset |
| --- | --- | --- |
| Jos 30 000 tulitikkua kerätään yhteen ja sytytetään samanaikaisesti, syntyy valtava tulipallo. | Vahvistettu | Adam ja Jamie irrottivat 30 000 tulitikusta päät ja sytyttivät ne 3,8-litraisessa ämpärissä aiheuttaen 3 metriä korkean tulipallon. Lopuksi koko Myytinmurtajien henkilöstö katkaisi miljoona tulitikunpäätä ja sytytti ne 170-litraisessa tynnyrissä, mistä syntyi kirkas 15-metrinen tulipallo. |
Jakso 117 - YouTube-spesiaali > Lego-pallo

| Myytti | Tulos | Lopputulokset |
| --- | --- | --- |
| 5 miljoonasta Lego-palikasta tehty 2-metrinen pallo voi työnnettynä vieriä alamäkeä pitkin ja törmätä pysäköityyn autoon aiheuttamatta siihen vahinkoa. | Murrettu | Grant, Tory ja Kari jakoivat myytin kolmeen osaan: tarvittava määrä palikoita 2-metriseen palloon, paino, jolla sitä voidaan työntää, ja auton vahingoittumattomuus. He laskivat, että 5 miljoonaa palikkaa painaisi noin 10 tonnia eli liikaa työnnettäväksi, ja keräsivät sen sijaan miljoona palikkaa lahjoituksina Lego-yhtiöltä, Kalifornian Legolandista sekä yksityiskeräilijä Nathan Sawayalta. Pitkän rakennusurakan jälkeen he saivat valmiiksi pallon, joka painoi 1400 kiloa. Pallo työnnettiin mäkeä alas, mutta hajosi täysin osiin paljon ennen kuin saavutti auton. Kaikki myytin osat siis murrettiin. |
Jakso 117 - YouTube-spesiaali > Rengaspalo

| Myytti | Tulos | Lopputulokset |
| --- | --- | --- |
| Auton rengas voi sutia niin nopeasti, että se voi syttyä kitkasta tuleen. | Murrettu | Adam ja Jamie löysivät sopivan auton ja asettivat yhden renkaista sutimaan maata vasten. Jamie revitteli täydellä teholla, mikä sai renkaan savuttamaan ja lopulta räjähtämään, mutta tulta ei syttynyt, vaikka kuminpalasia jäikin kytemään. Saadakseen kipinän aikaan Adam käytti kulmahiomakonetta samalla kun Jamie kaasutti, mutta rengas ei syttynyt. Lopuksi he vielä kiinnittivät vuotavan bensasäiliön, mutta pyörivän renkaan ilmavirtaus esti bensaa syttymästä. |
Jakso 117 - YouTube-spesiaali > Omatekoinen surround-järjestelmä

Tämä myytti perustui YouTube-käyttäjä Household Hackerin videoon.
| Myytti | Tulos | Lopputulokset |
| --- | --- | --- |
| Toimivan kaiuttimen voi rakentaa paperilautasesta, foliosta, kolikosta ja miniliitännästä alle dollarin arvosta. | Murrettu | Tory rakensi kaiuttimet videontekijän ohjeiden mukaisesti, mutta ei saanut niistä mitään ääntä. Lisäksi jo pelkkä miniliitin maksoi 10 dollaria ja koko "surround-äänilaitteisto" 150$. |
Jakso 118 - Siirapissa uinti > Siirapissa uinti

| Myytti | Tulos | Lopputulokset |
| --- | --- | --- |
| Siirapissa on mahdollista uida yhtä nopeasti kuin vedessä. | Mahdollista |  Adam ja Jamie kaivoivat kaksi pitkää ojaa ja täyttivät toisen vedellä ja toisen siirapilla, johon käytettiin 340 kiloa guarkumia ja 38 000 litraa vettä. He uivat niissä kolme eripituista matkaa. Adamin aika siirapissa oli 28% hitaampi kuin vedessä, kun taas Jamie vetäytyi lisätesteistä. Koska siirapin korkea viskositeetti saattoi vaikuttaa, Adam ja Jamie korvasivat siirapin seoksella, joka muistutti enemmän vettä. Tällä kertaa Adamin aika oli vain 2,8% hitaampi kuin vedessä. Kolmannella kerralla he käyttivät vaahterasiirappia ja olympiakultamitalisti Nathan Adrianin aika oli 9% ja Adamin 5,4% hitaampi kuin vedessä. Koska tulokset olivat virhemarginaalin sisällä, myytti todettiin silti mahdolliseksi. |
Jakso 118 - Siirapissa uinti > MacGyverin taikaluodit

| Myytti | Tulos | Lopputulokset |
| --- | --- | --- |
| Lukon voi räjäyttää auki pakkaamalla siihen ruudit 6 revolveriluodista, asettamalla tyhjä patruuna ja lyömällä sitä aseen kahvalla. Perustuu MacGyver-jaksoon "The Wish Child". | Murrettu | Kari, Tory ja Grant tutkivat ideaa ensin ampumalla lukkoa. .38-kaliiperin luoti vaurioitti lukkoa tarpeeksi oven avaamiseen. Myytin testaamiseksi he yrittivät avata luoteja sormillaan ja räjäyttää lukon lyömällä ruutia. Kumpikin osoittautui mahdottomaksi. He mursivat lukon 39 grammalla mustaruutia käyttämällä sähköistä sytytintä ja räjäyttivät lopuksi koko oven C-4:llä. |
Jakso 118 - Siirapissa uinti > Davy Crockettin taikaluodit

| Myytti | Tulos | Lopputulokset |
| --- | --- | --- |
| Davy Crockett pystyi halkaisemaan musketin luodin kahtia ampumalla sen kirveen terään 37 metrin päästä. | Vahvistettu | Tiimi sai ampumakoulutusta antiikkiaseiden ekspertiltä ja aloitti 37 metrin päästä. Jokainen yritti kolmesti siirtyen vähitellen 18 metrin etäisyydelle. Vaikka useat luodit naarmuttivat kirveen terää tai kahvaa, ne eivät jakautuneet kunnes Tory yritti vielä lähempää. Terän kummallekin puolelle jäi reikä luodista, joten riittävällä harjoittelulla myytti on vahvistettu. |
Jakso 119 - Räjähtävä puskuri

| Myytti | Tulos | Lopputulokset |
| --- | --- | --- |
| Puskuri voi räjähtää autopalossa ja lentää 15 metrin päähän osuen ihmisen polveen. | Murrettu | Adam ja Jamie mittasivat ensin, että autopalo voi saavuttaa 540 °C:n lämpötilan. Alumiinipuskurin sulaminen vaati kuitenkin 1400 astetta, mikä ei kuitenkaan aiheuttanut räjähdystä. He yrittivät muitakin keinoja, mutta paine laski aina ennen puskurin räjähtämistä. |
Jakso 119 - Räjähtävä puskuri > Keskiaikainen jousiammunta

| Myytti | Tulos | Lopputulokset |
| --- | --- | --- |
| Nuolen ampuminen laukkaavan hevosen selästä tuottaa kaksinkertaisen läpäisyvoiman paikaltaan ammuttuun verrattuna. | Murrettu | Tiimi yritti ensin testata myyttiä hevosten päältä, mutta muuttujien arvot vaihtelivat liikaa, joten he vaihtoivat jeeppiin. He ampuivat 64 km/h vauhdilla 18 metrin päästä. Jeepistä nuolet läpäisivät syvemmälle, mutta eivät kaksinkertaista matkaa. |
Jakso 120 - Keinulautasaaga

| Myytti | Tulos | Lopputulokset |
| --- | --- | --- |
| Keinulaudan päälle putoava epäonninen laskuvarjohyppääjä voi lingota lapsen 7-kerroksisen talon katolle. | Murrettu |  |
Jakso 121 - Termiitti vs jää

| Myytti | Tulos | Lopputulokset |
| --- | --- | --- |
| Jään päälle sytytetty termiitti aiheuttaa räjähdyksen. | Vahvistettu |  |
| SKS-kivääri voi laueta auton stereoiden voimasta. | Murrettu |  |
| SKS-kivääri voi laueta räjähdyksestä. | Mahdollinen |  |
| Revolveri voi tuhota väärässä paikassa olevan sormen. | Vahvistettu |  |
Jakso 122 - Vankilapako

Henkilö voi pysyä auton katolla, kun auto...
...kulkee siksakkia ikkunat auki. Vahvistettu
...kulkee siksakkia ikkunat kiinni. Murrettu
...ajaa kurvia. Murrettu
...pysähtyy äkisti. Murrettu
Henkilö voi pysyä auton konepellillä, kun auto...
...kulkee siksakkia: Murrettu
...ajaa kurvia. Murrettu
...pysähtyy äkisti. Vahvistettu
Henkilön saa autopesussa karistettua pois...
...katolta. Murrettu
...konepelliltä. Murrettu
Hammaslankapako
Hammaslangalla ja -tahnalla voi katkaista kalterit. Mahdollinen
Tykinkuulapako
Vanki voi karata ampumalla jalkaan kahlittu rautapallo tykillä muurin yli. Murrettu
Jakso 123 - Kurvaava luoti

Äänivalliräjähdys
Ammutun luodin aiheuttama äänivalliräjähdys voi rikkoa lasin. Murrettu
Yliäänikoneen aiheuttama äänivalliräjähdys voi rikkoa lasin. Murrettu
Kurvaava luoti
Luodin voi saada kurvaamaan asetta heilauttamalla. Murrettu
Jakso 124 - Avoauto sateella

Avoauto sateella
Matkustamo pysyy kuivana, kun ajaa avoautolla tarpeeksi lujaa sateella. Mahdollista (muttei suositeltavaa)
Popcornia voi tehdä...
räjäyttämällä nestekaasusäiliö. Murrettu
sytyttämällä maitokermakorvikepilven. Murrettu
5 MW laserilla. Murrettu
Jakso 125 - Sukat jalasta

Ammuttu ja pudotettu luoti osuvat maahan yhtä aikaa. Vahvistettu
Lyömällä voi iskeä toiselta sukat pois jalasta. Osittain murrettu
Jakso 126 - Ilmastointiteippitunti

Ilmastointiteipillä voi...
...nostaa auton: Vahvistettu
...tehdä perunatykin. Vahvistettu
...tehdä toimivan tykin. Vahvistettu
...korjata vuotavan veneen. Mahdollinen
...tehdä veneen. Vahvistettu
Jakso 127 - Likainen vai puhdas auto

Likainen auto kuluttaa vähemmän kuin puhdas. Murrettu (Teoriassa mahdollista)
Olut aiheuttaa lievemmän krapulan kuin vahvat juomat. Murrettu
Jakso 128 - Öljytty salama

Öljypalon sammutusyritys vedellä saa aikaan 9 metrin lieskan. Murrettu (vain 7,6 m)
Öljypalon voi sammuttaa vedellä kunhan sitä on tarpeeksi.  Vahvistettu  (5000 L)
C-4-pommi räjähtää, kun sitä mikrotetaan minuutti. Murrettu (nalli kipinöi jo sekuntien jälkeen)
Tykistä ammuttu juusto voi tehdä reiän purjeeseen.  Vahvistettu
Jakso 129 - Hurrikaani-ikkunat

Hurrikaanin iskiessä on parempi jättää ikkunat auki. Murrettu
Nestetyppimyyttejä:
Nestetyppeen viideksi sekunniksi upotettu pää murskautuu. Murrettu
Nestetypen avulla saa joulukuusen räjähtämään.  Murrettu
Jakso 130 - Rysähdys ja roihahdus

Auto räjähtää tulipalloksi, kun se ajetaan alas jyrkänteeltä.  Murrettu
1600-luvulla mies ampui itsensä raketeilla 300 m ilmaan ja selvisi hengissä siivenkaltaisten apuvälineiden avulla.  Murrettu
Jakso 131 - Myyttievoluutio

Kuumavesisäiliö voi räjähtäessään...
...lentää 150 ilmaan.  Vahvistettu
...läpäistä kaksikerroksisen talon. Mahdollinen
Nurkan taakse ampuminen
Laitteen avulla voi ampua nurkan taakse.  Vahvistettu
Ampuminen sokkona. Murrettu
Yllättävä hyppy ja ampuminen. Mahdollinen
Henkilö voi pysyä auton katolla, kun auto ajaa päin pahvilaatikoita. Vahvistettu
Henkilö voi pysyä auton konepellillä, kun auto ajaa päin pahvilaatikoita. Vahvistettu
Nestetypellä käsitelty lukko on helpompi murtaa auki. Vahvistettu
V-lumiaura voi halkaista auton pituussuunnassa vahingoittamatta matkustajia. Murrettu
Jakso 132 - Roskissukellus

Katolta voi hypätä roskikseen ja selvitä vahingoittumattomana. Mahdollista (muttei suositeltavaa)
Syvänmerensukeltaja voi letkun katkettua pusertua täydellisesti kypärään. Vahvistettu
Jakso 133 - Samarinpako

Hedelmäsuolatablettien avulla voi paeta sellistä. Murrettu
Melkein täydellisessä pimeydessä voi ajaa turvallisesti lujaa ilman ajovaloja. Murrettu
Jakso 134 - Aseeton ja vaaraton

On mahdollista ampua ase toisen kädestä vahingoittamatta tätä. Murrettu
Speed-elokuvan linja-autohyppy on mahdollinen.  Murrettu
Jakso 135 - Piilobakteerit

Juominen mukista jossa on rotanpissaa on hengenvaarallista. Murrettu
On mahdollista ajaa autolla lammen yli kuin heittämällä leipiä kivellä. Vahvistettu
Monissa kodin esineissä on enemmän bakteereja kuin vessan istuimessa. Vahvistettu
Vessan istuin - 2 bakteerikoloniaa
matkapuhelin - 6
Ostoskärryn kahva - 10
Hotellihuoneen kauko-ohjain - 44
Tietokoneen näppäimistö - 65
Valokytkin - 332
Paperiraha - 936
Keittiösieni - Liian monta laskettavaksi
Jakso 136 - Minimyyttejä

Korvavahakynttilä (Shrek). Murrettu
Nukkuja laskee alleen, jos käsi laitetaan veteen. Murrettu
Star Trek-tykki: on mahdollista tehdä nopeasti improvisoitua ruutia. Murrettu
On mahdollista kastaa sormea sulaan lyijyyn ilman vahinkoa. Vahvistettu
Kookospähkinän voi lähettää postissa ilman paketointia. Vahvistettu
Raapaisutulitikun voi sytyttää luodilla. Vahvistettu
Myytinmurtajat-sarjan tuotantokaudet
| --- | --- |
Tuotantokaudet: :  1. kausi (2003) • 2. kausi (2004) • 3. kausi (2005) • 4. kausi (2006) • 5. kausi (2007) • 6. kausi (2008) • 7. kausi (2009) • 8. kausi (2010) • 9. kausi (2011) • 10. kausi (2012) • 11. kausi (2013) • 12. kausi (2014) • 13. kausi (2015) • 14. kausi (2016) 15. kausi (2017) 16. kausi (2018)
Erikoisjaksot::  Luettelo Myytinmurtajien erikoisjaksoista
Luettelo vuonna 1792 kuolleista henkilöistä

Tämä on luettelo vuonna 1792 kuolleista tunnetuista henkilöistä. Henkilöt on lueteltu kuolinpäivän mukaisesti, samana päivänä kuolleet sukunimen mukaisessa aakkosjärjestyksessä. Jos henkilöstä ei ole kirjoitettu artikkelia, luettelossa mainitaan lähde.
Tammikuu

2. tammikuuta − Edward Perronet, englantilainen pappi, virsirunoilija ja evankelista (s. 1726)
5. tammikuuta − Carl Gustaf Armfelt (nuorempi), suomalais-ruotsalainen kenraalimajuri, hallintomies, vapaaherra, Anjalan liiton johtomies ja Uudenmaan ja Hämeen läänin maaherra 1787−1788 (s. 1724)
12. tammikuuta − Paul Krogius nuorempi, suomalainen pappi ja Porvoon piispa 1789−1792 (s. 1724)
Helmikuu

18. helmikuuta tai 29. syyskuuta − George Browne, irlantilais-venäläinen kreivi, sotapäällikkö ja virkamies (s. 1698)
23. helmikuuta − Joshua Reynolds, englantilainen taidemaalari (s. 1723)